
ΝΟΜΟΣ ΥΠ' ΑΡΙΘ. 1837 

Γ ια την προστασία των ανηλίκων κατά την απασχόληση και άλλες δια¬ 
τάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφιση η Βουλή: 

Άρθρο 1 

Πεδίο εφαρμογής 

1. Οι διατάξεις ίου νόμου αυτού εφαρμόζονται σε κάθε μορφής 
απασχόληση και αυτοαπασχόληση ανηλίκων. Ως ανήλικοι για την 
εφαρμογή του νόμου αυτού νοούνται όσοι δεν έχουν συμπληρώ¬ 
σει το 18ο έτος της ηλικίας τους. 

2. Οι διατάξεις του νόμου αυτού δεν εφαρμόζονται στις οικο¬ 
γενειακού χαρακτήρα γεωργικές, δασικές και κτηνοτροφικές ερ- 
γασίες. 

Αρθρο 2 

Όροι και προϋποθέσεις απασχόλησης ( 

1. Με την επιφύλαξη του άρθρου 3 ανήλικοι που δεν έχουν συ¬ 
μπληρώσει το 15ο έτος της ηλικίας τους απαγορεύεται να απα¬ 
σχοληθούν σε οποιαδήποτε εργασία. 

2. Ανήλικοι δεν επιτρέπεται να απασχολούνται σε εργασίες ε¬ 
πικίνδυνες, βαριές ή ανθυγιεινές, καθώς και σε εργασίες που βλά¬ 
πτουν την ψυχική τους υγεία και γενικά εμποδίζουν την ελεύβερη 
ανάπτυξη της προσωπικότητάς τους. 

Οι εργασίες αυτές καθορίζονται με απόφαση του Υπουργού Ερ¬ 
γασίας. που εκδίδεται ύστερα από γνώμη του Συμβουλίου Υγιει¬ 
νής και Ασφάλειας της Εργασίας. 


3. Μέχρι την έκδοση της απόφασης της προηγούμενης παρα¬ 
γράφου εξακολουθούν να ισχύουν οι σχετικές διατάξεις. 

Άρθρο 3 

Καλλιτεχνικές και παρεμφερείς απασχολήσεις 

1. Με άδεια της Επιθεώρησης Εργασίας επιτρέπεται η απασχό¬ 
ληση ανηλίκων, που δεν έχουν συμπληρώσει το 15ο έτος της ηλι¬ 
κίας τους σε θεατρικές παραστάσεις, μουσικές εκτελέσεις ή άλλες 
καλλιτεχνικές εκδηλώσεις, διαφημιστικά προγράμματα, επιδείξεις 
μόδας, ραδιοφωνικές ή τηλεοπτικές εγγραφές ή εκπομπές, εγγρα¬ 
φές σε βίντεο, κινηματογραφικές λήψεις, καθώς και η χρησιμο¬ 
ποίησή τους ως μοντέλων, εφ’ όσον δεν βλάπτεται η σωματική 
και η ψυχική τους υγεία και η ηθική τους. 

Με απόφαση του Υπουργού Εργασίας, που εκδίδεται ύστερα 
από γνώμη της αντιπροσωπευτικότερης οργάνωσης των εργαζο¬ 
μένων και των εργοδοτών του χώρου, μπορεί να επιτρέπεται η α¬ 
πασχόληση ανηλίκων και σε άλλες παρεμφερείς απασχολήσεις. 

2. Η κατά την παράγραφο 1 άδεια Επιθεώρησης Εργασίας χο¬ 
ρηγείται στον εργοδότη ύστερα από αίτησή του και περιέχει το 
ονοματεπώνυμο και την ηλικία του ανηλίκου, το είδος της εργα¬ 
σίας στην οποία πρόκειται να απασχοληθεί, το ημερήσιο πρόγραμ¬ 
μα και τη χρονική διάρκειά του. 

Η άδεια χορηγείται για χρονικό διάστημα που δεν μπορεί να 
υπερβαίνει τους τρείς μήνες. Παράταση της άδειας μπορεί να χο¬ 
ρηγηθεί για εξαιρετικούς λόγους. 

3. Για τη χορήγηση της άδειας ή την παράτασή της ο εργοδό¬ 
της μαζί με την αίτηση υποβάλλει δήλωση, ότι έχουν ληφθεί τα 
απαραίτητα μέτρα προστασίας του ανηλίκου, συναίνεση του προ¬ 
σώπου που έχει την επιμέλεια του ανηλίκου και ιατρική πιστοποί¬ 
ηση από τις υπηρεσίες του Εθνικού Συστήματος Υγείας (Ε.Σ.Υ.) και 
του Ιδρύματος Κοινωνικών Ασφαλίσεων (Ι.Κ.Α.) ότι δεν υπάρχει 
κίνδυνος για τή σωματική ή ψυχική υγεία του ανηλίκου στη συ¬ 
γκεκριμένη απασχόληση. 

Άρθρο 4 

Επαγγελματικός προσανατολισμός 

Οι ανήλικοι, πριν απασχοληθούν σε οποιαδήποτε εργασία, ε¬ 
κτός από τις περιπτώσεις του άρθρου 3, πρέπει να παρακολουθή¬ 
σουν προγράμματα εξωσχολικού επαγγελματικού 
προσανατολισμού. Τα προγράμματα αυτά εκπονούνται και εφαρ¬ 
μόζονται από τον Οργανισμό Απασχολήσεως Εργατικού Δυναμι¬ 
κού (Ο.Α.Ε.Δ.), που χορηγεί στον ανήλικο βεβαίωση για το 
πρόγραμμα που παρακολούθησε. 

Βιβλιάριο εργασίας δεν εκδίδεται χωρίς τη βεβαίωση αυτή. 

Η έναρξη ισχύος του άρθρου αυτού ορίζεται με απόφαση του 
οικείου νομάρχη ύστερα από αιτιολογημένη πρόταση του Ο.Α.Ε.Δ.. 

Άρθρο 5 

Χρονικά όρια εργασίας 

1. Ανήλικοι, που δεν έχουν συμπληρώσει το 16ο έτος της ηλι¬ 
κίας τους, καθώς και ανήλικοι που φοιτούν σε γυμνάσια, λύκεια 
κάθε τύπου ή τεχνικές επαγγελματικές σχολές, δημόσιες ή ιδιω¬ 
τικές, αναγνωρισμένες από το Κράτος, δεν μπορεί να απασχολού¬ 
νται περισσότερο από έξι ώρες την ημέρα και τριάντα ώρες την 
εβδομάδα. 

2. Οι ανήλικοι εργαζόμενοι δικαιούνται ημερήσια ανάπαυση δώ¬ 
δεκα τουλάχιστο συνεχείς ώρες, στις οποίες πρέπει να περιλαμ¬ 
βάνεται το χρονικό διάστημα από τις δέκα το βράδυ μέχρι τις έξι 
το πρω,ί. 

3. Η ημερήσια απασχόληση των ανηλίκων που φοιτούν σε γυ¬ 
μνάσια ή λύκεια κάθε τύπου ή τεχνικές-επαγγελματικές σχολές, 
δημόσιες ήιδιωτικές, αναγνωρισμένες από το Κράτος, αρχίζει ή 
λήγει δύο τουλάχιστον ώρες μετά τη λήξη ή πριν από την έναρξη 
των μαθημάτων αντίστοιχα. 

4. Η απασχόληση των ανηλίκων σε καλλιτεχνικές ή παρεμφε¬ 
ρείς δραστηριότητες δεν μπορεί να υπερβαίνει τις: 

α) δύο ώρες την ημέρα για ανηλίκους από τριών έως έξι ετών, 
β) τρεις ώρες την ημέρα για ανηλίκους από έξι έως ένδεκα ετών, 
γ) τέσσερις ώρες την ημέρα για ανηλίκους από ένδεκα έως δε¬ 
κατριών ετών, 

δ) πέντε ώρες την ημέρα για ανηλίκους από δεκατριών έως δε¬ 
καπέντε ετών. 

5. Η υπερωριακή απασχόληση των ανηλίκων απαγορεύεται. 

Άρθρο 6 

Αμοιβή 

1. Οι ανήλικοι εργαζόμενοι αμείβονται με βάση το κατώτατο του¬ 
λάχιστον ημερομίσθιο του ανειδίκευτου εργάτη που προβλέπεται 
από την εθνική γενική συλλογική σύμβαση εργασίας κατ' αναλο¬ 
γία των ωρών απασχόλησής τους. 

2. Ευνοϊκότερες συνθήκες εργασίας και μεγαλύτερη αμοιβή ρυθ¬ 
μίζονται με συλλογικές συμβάσεις εργασίας. 

3. Οι διατάξεις του άρθρου 14 του ν. 1346/1983 κατισχύουν των 
διατάξεων του άρθρου αυτού. 

Άρθρο 7 

' Άδειες 

1. Η κανονική άδεια χορηγείται κατά την περίοδο των θερινών 
σχολικών διακοπών σε συνεχείς ημέρες. Το μισό της κανονικής 
άδειας χορηγείται τμηματικά και σε άλλες χρονικές περιόδους, 
αν το ζητήσει ο ανήλικος. 

Οι διατάξεις οι οποίες ρυθμίζουν την κανονική άδεια στις επι¬ 
χειρήσεις που λειτουργούν εποχιακά και ευνοϊκότερες για τους 
εργαζόμενους ρυθμίσεις δε θίγονται. Κατά τα λοιπά εφαρμόζο¬ 
νται οι κείμενες διατάξεις περί κανονικών αδειών όπως θα ισχύ¬ 
ουν κάθε φορά. 

2. Οι ανήλικοι εργαζόμενοι, ανεξάρτητα από το χρόνο απασχό¬ 
λησής τους, όταν είναι συγχρόνως και μαθητές ή σπουδαστές σε 
αναγνωρισμένη: σχολή, δικαιούνται για τη συμμετοχή τους στις 
εξετάσεις και άδεια δύο ημερών συνεχόμενη ή τμηματική, κατά 
την αίτησή τους, για κάθε ημέρα εξετάσεων, με την υποχρέωση 
να αποδεικνύουν τη συμμετοχή τους με σχετική βεβαίωση. Η ά¬ 
δεια αυτή δεν μπορεί να είναι μικρότερη των 14 ημερών συνολικά. 

3. Οι άδειες της προηγούμενης παραγράφου είναι χωρίς απο¬ 
δοχές από τον εργοδότη. Οι αποδοχές των αδειών αυτών κατα¬ 
βάλλονται πάντοτε από τον Ο.Α.Ε.Δ. και η δαπάνη των έξι πρώτων 
ημερών κατ' έτος βαρύνει τον προϋπολογισμό αυτού, η δε λοιπή 
αποδίδεται στον Ο.ΆΕ.Δ. από τον προϋπολογισμό του Υπουργείου 
Εργασίας, στον οποίο εγγράφεται-σχετική πίστωση. 

4. Με απόφαση του Υπουργού Εργασίας ρυθμίζεται κάθε χρή¬ 
σιμη λεπτομέρεια για την εφαρμογή αυτού του άρθρου. 

Άρθρο 8 

Βιβλιάριο εργασίας 

1. Οι ανήλικοι δεν επιτρέπεται να απασχολούνται; αν δεν είναι- 
εφοδιασμένοι με βιβλιάριο εργασίας, ειδικό-νια τη συγκεκριμένη 
εργασία ή ομάδα εργασιών. 

2. Βιβλιάριο εργασίας δεν απαιτείται, όταν πρόκειται για απα¬ 
σχόληση ανηλίκου, σύμφωνα με τις διατάξεις του άρθρου 3. 


3. Με απόφαση του Υπουργού Εργασίας ρυθμίζονται η διαδι¬ 
κασία έκδοσης, ανανέωσης, αφαίρεσης και αντικατάστασης του 
βιβλιαρίου, το περιεχόμενό του, ο χρόνος της ισχύος του και κά¬ 
θε άλλη αναγκαία λεπτομέρεια. 

Άρθρο 9 

Τηρούμενα έντυπα από τους εργοδότες 

Κάθε εργοδότης, που απασχολεί ανηλίκους, τηρεί σχετικό μη¬ 
τρώο στο οποίο αναγράφει το ονοματεπώνυμο του εργαζομένου, 
τη χρονολογία γέννησης, τη διεύθυνση της κατοικίας του; τον α¬ 
ριθμό του βιβλιαρίου εργασίας, την ημερομηνία έκδοσης ή ανα¬ 
νέωσής του, το είδος της εργασίας, τη χρονολογία έναρξης και 
λήξης της σχέσης εργασίας. 

Ο εργοδότης οφείλει να διατηρεί το μητρώο σε καλή κατάστα¬ 
ση και να το θέτει στη διάθεση των αρμόδιων κρατικών οργάνων, 
όταν ζητηθεί. 

Αρθρο 10 

Μητρώο ανηλίκων 

1. Σε κάθε Επιθεώρηση Εργασίας τηρείται μητρώο των ανηλί¬ 
κων που έχουν εφοδιαστεί από αυτή με βιβλιάριο εργασίας. 

2. Με απόφαση του Υπουργού Εργασίας ρυθμίζονται ή διαδι¬ 
κασία έκδοσης, το περιεχόμενο και ο τρόπος τήρησης του πιο πάνω 
μητρώου καθώς και κάθε αναγκαία σχετική λεπτομέρεια. 

Άρθρο 11 

Διαδικασία ιατρικής πιστοποίησης 

1. Για την έκδοση βιβλιαρίου εργασίας απαιτείται ιατρική πιστο¬ 
ποίηση ότι από την απασχόληση, που επέλεξαν οι ανήλικοι, δε δια¬ 
τρέχει κίνδυνο η υγεία τους ή η σωματική ή η πνευματική ανάπτυξή 
τους. Η πιστοποίηση γίνεται από υγειονομικές υπηρεσίες μετά από 
ιατρικές εξετάσεις. 

2. Η παραπομπή στις υγειονομικές υπηρεσίες γίνεται από την 
Επιθεώρηση Εργασίας. Η διαδικασία της παραπομπής ρυθμίζεται 
με την απόφαση που προβλέπεται στην παράγραφο 3 του άρθρου 
8 . 

Άρθρο 12 

Αρμόδιες υγειονομικές υπηρεσίες 

Αρμόδιες για τις ιατρικές εξετάσεις είναι οι υπηρεσίες του Ε¬ 
θνικού Συστήματος Υγείας και του Ιδρύματος Κοινωνικών Ασφα¬ 
λίσεων, οι οποίες λειτουργούν στην περιοχή αρμοδιότητας της 
Επιθεώρησης Εργασίας, που χορηγεί το βιβλιάριο εργασίας. 

1 Άρθρο 13 

Ιατρικές εξετάσεις 

1. Οι ιατρικές εξετάσεις των ανηλίκων ενεργούνται δωρεάν και 
περιλαμβάνουν γενικές εξετάσεις, καθώς και κάθε ειδικότερη ε¬ 
ξέταση κατά την κρίση του αρμόδιου γιατρού για την έκδοση της 
ιατρικής πιστοποίησης. 

2. Με κοινή απόφαση των Υπουργών Εργασίας και Υγείας, Πρό¬ 
νοιας και Κοινωνικών Ασφαλίσεων, που εκδίδεται ύστερα από γνώ¬ 
μη του Συμβουλίου Υγιεινής και Ασφάλειας της Εργασίας (Σ.Υ.Α.Ε.), 
καθορίζονται ειδικές ιατρικές εξετάσεις που απαιτούνται για ο¬ 
ρισμένες εργασίες ή ομάδα εργασιών. 

3. Οι ιατρικές εξετάσεις ενεργούνται: 

α) κάθε δώδεκα μήνες μέχρι να συμπληρωθεί το 18ο έτος της 
ηλικίας των ανηλίκων, 

β) σε χρονικά διαστήματα μικρότερα από το δωδεκάμηνο, κα¬ 
τά την κρίση γιατρού ή της αρμόδιας Επιθεώρησης Εργασίας σε 
περίπτωση ατυχήματος ή ασθένειας, 
γ) σε περίπτωση αλλαγής εργασίας ή ομάδας εργασιών. 

Άρθρο 14 

Ιατρική πιστοποίηση 

1. Η πιστοποίηση γίνεται από τον προϊστάμενο των υπηρεσιών 
υγείας ή από τους οριζόμενους απ' αυτόν γιατρούς και καταχω¬ 
ρίζεται σε ειδική βεβαίωση με την ένδειξη κατάλληλος ή ακατάλ¬ 
ληλος ή ακατάλληλος για ορισμένο χρόνο ή για ορισμένη εργασία. 

2. Όταν η πιστοποίηση ισχύει για ορισμένη εργασία που απαι¬ 
τεί ειδικές συνθήκες απασχόλησης ή επισημαίνει ανωμαλία στην 
ανάπτυξη ή ειδικά προβλήματα υγείας του εξεταζομένου, καθο¬ 
ρίζει και τη χρονολογία επανεξέτασης καθώς και τα μέτρα που 
πρέπει να λάβει η Επιθεώρηση Εργασίας, για τον επαγγελματικό 
προσανατολισμό και την επαγγελματική επανακατάρτιση του α¬ 
νηλίκου, σε συνεργασία με τις αρμόδιες για τα προγράμματα ε¬ 
ξωσχολικού προσανατολισμού υπηρεσίες του Ο.Α.Ε.Δ. και τις. 
υπηρεσίες υγείας. 

Άρθρο 15 

Ανήλικοι που απασχολούνται σε οποιοδήποτε εργοδότη έχουν 
όλες τις αξιώσεις που απορρέουν από έγκυρη σύμβαση εξαρτη¬ 
μένης εργασίας, ανεξάρτητα αν τηρήθηκαν οι διατάξεις για την 
πρόσληψή τους. 

, Οι διατάξεις του ν. 1346/1983 που ρυθμίζουν θέματα μαθητείας, 
καθώς και όσες δεν καταργήθηκαν με αυτόν, κατισχύουν των δια¬ 
τάξεων του άρθρου αυτού. 

Άρθρο 16 

Εργασιακό περιβάλλον-κίνδυνοι-πρόληψη 

1. Κάθε εργοδότης, εκτός από τα μέτρα υγιεινής και ασφάλειας 
που προβλέπονται για όλους τους εργαζομένους, οφείλει να λαμ¬ 
βάνει και πρόσθετα μέτρα προστασίας των ανηλίκων στο εργα¬ 
σιακό τους περιβάλλον, να ενημερώνει αυτούς κατά την έναρξη 
αλλά και περιοδικά κατά τη διάρκεια της εργασίας για τους κιν¬ 
δύνους που απειλούν τη ζωή, την υγεία και τη φυσική, ψυχική και 
πνευματική τους ανάπτυξη και να τους καθοδηγεί στη λήψη των 
κατάλληλων μέτρων για την αποφυγή των παραπάνω κινδύνων. 

Με αποφάσεις του Υπουργού Εργασίας και του κατά περίπτω¬ 
ση αρμόδιου υπουργού μπορεί να ορίζονται εξειδικευμένα πρό¬ 
σθετα μέτρα προστασίας των ανηλίκων για ορισμένες εργασίες 
και να ρυθμίζεται κάθε αναγκαία λεπτομέρεια για την εφαρμογή 
τους. 

2. Κάθε εργοδότης οφείλει να προστατεύει τους ανηλίκους από 

πράξεις βίας ή προσβολής της προσωπικότητας ή βλάβης της η-, 
θικής τους. I ι 

3. Δεν επιτρέπεται να είναι εργοδότες ανηλίκων πρόσωπα που 

έχουν καταδικαστεί για εγκλήματα κατά της γενετήσιας ελευθε¬ 
ρίας και οικονομικής εκμετάλλευσης της γενετήσιας ζωής ή για 
παράβαση των άρθρων 5 έως και 11 του ν. 1729/1987 «Καταπολέ¬ 
μηση της διάδοσης των ναρκωτικών και προστασία των νέων ...» 
και του ν. 1500/1984 όπως κάθε φορά ισχύουν. < · · 

Άρθρο 17 

Όργανα εφαρμογής 

1, Ο έλεγχος της εφαρμογής των διατάξεων του νόμου αυτού 
ανήκει στις Επιθεωρήσεις Εργασίας. 

2. Τα όργανα της προηγούμενης παραγράφου απαγορεύουν τη 
συνέχιση της εργασίας του ανηλίκου σε ορισμένη επιχείρηση, ό¬ 
ταν απασχολείται με συνθήκες που δε διασφαλίζουν τη σωματι¬ 
κή ή την ψυχική του υγεία. 

Άρθρο 18 

Ποινικές διοικητικές κυρώσεις 

1,0 εργοδότης ή οι εκπρόσωποί του που παραβαίνουν από δό¬ 
λο ή από αμέλεια τις διατάξεις του νόμου αυτού και των αποφά¬ 


σεων, που εκδίδονται κατ' εξουσιοδότησή του, τιμωρούνται, αν 
από άλλη ποινική διάταξη δεν προβλέπεται βαρύτερη ποινή, σύμ¬ 
φωνα με τις ποινές του άρθρου 458 του ποινικού κώδικα. 

2. Με κράτηση ή πρόστιμο τιμωρείται και εκείνος που ασκεί την 
επιμέλεια του ανηλίκου, όταν επιτρέπει σε αυτόν να ασχολείται 
κα|ά παράβαση των άρθρων 2, 3, 5 και 8 του νόμου αυτού. 

3. Εκτός από τις ποινικές κυρώσεις της παραγράφουΊ, ο εργο¬ 
δότης ή οι εκπρόσωποί του, που παραβαίνουν τις διατάξεις του 
νόμου αυτού, τιμωρούνται με πρόστιμο τριάντα χιλιάδες έως τρια¬ 
κόσιες χιλιάδες δραχμές. Το πρόστιμο αυτό επιβάλλεται με πρά¬ 
ξη του προϊσταμένου της αρμόδιας Επιθεώρησης Εργασίας. Οι 
διατάξεις των περιπτώσεων στ' και ζ' της παραγράφου 2 του άρ¬ 
θρου 5 του ν.δ. 2656/1953, όπως τροποποιήθηκε με την παράγρα¬ 
φο 1 του άρθρου 1 του ν.δ. 763/1970 (ΦΕΚ 283), εφαρμόζονται και 
για το πιο πάνω πρόστιμο. 

4. Με απόφαση του Υπουργού Εργασίας μπορεί να αναπροσαρ¬ 
μόζεται το ύψος του προστίμου της προηγούμενης παραγράφου. 

Άρθρο 19 

Μεταβατικές διατάξεις 

1. Οι διατάξεις του άρθρου 2 εφαρμόζονται σε όλους τους ανη¬ 
λίκους που θα απασχοληθούν για πρώτη φορά μετά την έναρξη 
της ισχύος του νόμου αυτού. 

2. Βιβλιάρια εργασίας ανηλίκων, που έχουν εκδοθεί μέχρι την 
έναρξη της ισχύος του νόμου αυτού, εξακολουθούν να ισχύουν 
μέχρι τότε που θα λήξει ο αναγραφόμενος σε αυτά χρόνος. 

3. Η προβλεπόμενη από το άρθρο 5 παρ. 1 ημερήσια απασχό¬ 
ληση, για τους μαθητές των Σχολών Μαθητείας του Ο.Α.Ε.Δ., ι¬ 
σχύει από την έναρξη του εκπαιδευτικού έτους 1989-1990. 

4. Με προεδρικά διατάγματα, που εκδίδονται με κοινή πρότα¬ 
ση των Υπουργών Εργασίας και Εμπορικής Ναυτιλίας, εναρμονί¬ 
ζονται οι διατάξεις που ρυθμίζουν τη ναυτική εργασία με τις 
διατάξεις του νόμου αυτού. 

-! 

Άρθρο 20 «. 

Στο άρθρο 12 του ν. 1648/1986 (ΦΕΚ 147/Α/2-10-1986) προστίθε¬ 
ται παράγραφος 4, που έχει ως εξής: 

«4. Με απόφαση του Υπουργού Εργασίας δύναται να συγκρο¬ 
τείται δευτεροβάθμια επιτροπή για την εξέταση των προσφυγών 
περιοχών Μακεδονίας και Θράκης. Η επιτροπή αυτή θα εδρεύει 
στο Υπουργείο Μακεδονίας-Θράκης και θα απαρτίζεται- από μέ¬ 
λη, που θα ορίζονται από τον Υπουργό Εργασίας σε αντιστοιχία 
με τα προβλεπόμενα στο άρθρο 10 παρ. 1 του νόμου αυτού. Με 
την ίδια απόφαση του Υπουργού Εργασίας ρυθμίζεται κάθε λε¬ 
πτομέρεια για την εφαρμογή.αυτής της παραγράφου.» 

Άρθρο 21 

Κυρώνεται από.τότε που (σχυσε και εφαρμόζεται για όλες τις 
τράπεζες που λειτουργούν στη Ελλάδα η από 30/6/88 ειδική.συλ¬ 
λογική σύμβαση εργασίας των τραπεζοϋπαλλήλων, η οποία κα¬ 
τατέθηκε στο Ειρηνοδικείο Αθηνών (Πράξη κατάθεσης 78/1988), 
το περιεχόμενο της οποίας έχει ως εξής: 

-«ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 

Σήμερα Πέμπτη 30 Ιουνίου 1988,· στο Υπουργείο Εργασίας (Πει¬ 
ραιώς 40) 

ο υπογεγραμμένος Μιχαήλ Σάλλας, διοικητής της Ε.Τ.Β.Α. Α.Ε. 
και οι Θεοχάρης. Παπαμάργαρης πρόεδρος και Φώτιος Δεληβο- 
ριάς γενικός γραμματέας αντίστοιχα της Ομοσπονδίας Τραπεζοϋ¬ 
παλληλικών Οργανώσεων Ελλάδος (Ο.Τ.Ο.Ε) εκθέτουν τα 
παρακάτω: · 

Η Ομοσπονδία Τραπεζοϋπαλληλικών Οργανώσεων Ελλάδος 
(Ο.Τ.Ο.Ε) με την από 25 Φεβρουάριου 1988 πρόσκλησή της που ε- 
πιδόθηκε στους εργοδότες: 

1) ΤΡΑΠΕΖΑ ΕΛΛΑΔΟΣ,. Πανεπιστημίου 21 

2) ΕΘΝΙΚΗ ΤΡΑΠΕΖΑ ΕΛΛΑΔΟΣ, Αιόλου 86 

3) ΑΓΡΟΤΙΚΗ ΤΡΑΠΕΖΑ ΕΛΛΑΔΟΣ, Πανεπιστημίου 23 

4) ΕΜΠΟΡΙΚΗ ΤΡΑΠΕΖΑ ΕΛΛΑΔΟΣ, Σοφοκλέους 11 

5) ΙΟΝΙΚΗ ΤΡΑΠΕΖΑ ΕΛΛΑΔΟΣ, Πανεπιστημίου 45 

6) ΓΕΝΙΚΗ ΤΡΑΠΕΖΑ ΕΛΛΑΔΟΣ, Πανεπιστημίου 9 

7) ΑΜΕΡΙΟΑΝ ΕΧΡΒΕ55, Πανεπιστημίου 17 

8) Ε.Τ.Β.Α., Πανεπιστημίου 18 

9) ΤΡΑΠΕΖΑ ΠΙΣΤΕΩΣ, Πεσμαζόγλου 10 

10) ΤΡΑΠΕΖΑ ΠΕΙΡΑΙΩΣ, Κορρή 1 

11) ΤΡΑΠΕΖΑ ΑΤΤΙΚΗΣ, Ομήρου 23 

12) ΟΗΑ8Ε ΜΑΝΗΑΤΤΑΝ ΒΑΝΚ, Κοραή 3 

13) ΤΡΑΠΕΖΑ ΕΠΑΓΓΕΛΜΑΤΙΚΗΣ ΠΙΣΤΕΩΣ, Σανταρόζα 3 

14) ΟΤΙ ΒΑΝΚ, Όθωνος 8 

15) ΒΑΝΚ ΟΡ ΝΟνΑ 300ΤΙΑ, Πανεπιστημίου 37 

16) ΘΡΙΝΟΙΛΥ3 ΒΑΝΚ, Μέρλιν 7 

17) ΤΡΑΠΕΖΑ ΕΡΓΑΣΙΑΣ, Ευρυπίδου 5 

18) ΤΡΑΠΕΖΑ ΕΠΑΝΔΥΣΕΩΝ, Κοραή 1 

19) Ο.Ο.Ρ:, Λ.Αμαλίας 20 

20) ΒΟΥΑΕ ΒΑΝΚ ΟΡ 30ΟΤΙΑΝ0, Ακτή Μιαούλη 61, Πειραιάς 

21) Ε.Τ.Ε.Β.Α., Αμαλίας 14 

22) ΤΡΑΠΕΖΑ ΚΡΗΤΗΣ, Βουκουρεστίου 22 

23) ΑίΟΕΜΕΝΕ ΒΑΝΚ ΝΕΟΕΒΕΑΝϋ, Παπαρρηγοπούλου 3 

24) ΝΑΤΙΟΝΑί. \Λ/Ε8ΤΜΙΝ3ΤΕΒ ΒΑΝΚ, Σταδίου 24 

25) Ε.Κ.Τ.Ε., Μεσογείων 1 

26) ΤΡΑΠΕΖΑ ΜΑΚΕΔΟΝΙΑΣ - ΘΡΑΚΗΣ, Ι.Δραγοΰμη 5, Θεσσα¬ 

λονίκη 

27) ΤΡΑΠΕΖΑ ΚΕΝΤΡΙΚΗΣ ΕΛΛΑΔΟΣ, Σταδίου 52 

28) ΙΙΝΙΟΝ ΟΡ ΑΗΑΒ ΗΕϋ-ΕΝΙΟ ΒΑΝΚ ΕΜΡΕΟΥΕΕ3, Πανεπι¬ 

στημίου 43 

29) ΕΘΝΙΚΗ ΑΝΩΝΥΜΟΣ ΕΤΑΙΡΙΑ ΔΙΟΙΚΗΣΕΩΣ ΚΑΙ ΟΡΓΑΝΩ- 

ΣΕΩΣ, Ελ. Βενιζέλου 132, Καλλιθέα 

30) ΡΑΡΙΒΑ3, Πανεπιστημίου 39 

31) ΕΘΝΙΚΗ ΣΤΕΓΑΣΤΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε., Στα¬ 

δίου 38 

32) ΕΛΛΗ ΝΙΚΑΙ ΕΞΛΓΩΓΑΙ Α.Ε., Αμερικής 5 

33) ΠΡΟΝΟΜΙΟΥΧΟΣ ΑΝΩΝΥΜΟΣ ΕΤΑΙΡΙΑ ΓΕΝΙΚΩΝ 
ΑΠΟΘΗΚΩΝ (ΓΙΑΕΓΑΕ, Μενάνδρου 15) 

34) α) ΕΛΛΗΝΙΚΗ ΕΤΑΙΡΙΑ ΕΠΕΝΔΥΣΕΩΝ ΧΑΡΤΟΦΥΛΑΚΟΥ 
Α.Ε., Αμερικής 5 

β) ΕΛΛΗΝΙΚΗ ΕΤΑΙΡΙΑ ΔΙΑΧΕΙΡΙΣΕΩΣ ΑΜΟΙΒΑΙΩΝ 
ΚΕΦΑΛΑΙΩΝ Α.Ε., Σοφοκλέους 7-9 
γ) ΔΙΕΘΝΙΚΗ ΕΤΑΙΡΙΑ ΔΙΑΧΕΙΡΙΣΕΩΣ ΑΜΟΙΒΑΙΩΝ 
ΚΕΦΑΛΑΙΩΝ Α.Ε., Σοφοκλέους 8 
δ) ΕΠΕΝΔΥΣΕΙΣ ΕΡΓΑΣΙΑΣ Α.Ε., Πανεπιστημίου 15 

35) ΕΝΩΣΗ ΕΛΛΗΝΙΚΩΝ ΤΡΑΠΕΖΩΝ, Μασσαλίας 1 και Σόλωνος 

36) ΑΝΩΝΥΜΟΣ ΕΤΑΙΡΙΑ ΟΡΓΑΝΩΣΕΩΣ ΛΕΙΤΟΥΡΓΙΑΣ ΚΑΙ 

ΕΚΜΕΤΑΛΛΕΥΖΕΩΣ ΒΙΟΜΗΧΑΝΙΚΩΝ ΠΕΡΙΟΧΩΝ 
ΕΛΛΗΝΙΚΗΣ ΤΡΑΠΕΖΗΣ ΒΙΟΜΗΧΑΝΙΚΗΣ ΑΝΑΠΤΥΞΕΩΣ 
(ΒΙΠ.ΕΤΒΑ) Πανεπιστημίου 39 

37) ΑΡΑΒ ΒΑΝΚ ΕΤΟ. ΕΜΡΕΟΥΈΕ5 υΝΙΟΝ, Σταδίου 10 

38) ΕΛΛΗΝΟΓΑΛΛΙΚΗ ΤΡΑΠΕΖΑ ΔΙΕΘΝΟΥΣ ΕΜΠΟΡΙΟΥ ΚΑΙ 

ΝΑΥΤΙΛΙΑΣ, Αμαλίας 14 

τους κάλεσε να διαπραγματευθούν για την υπογραφή συλλογι¬ 
κής σύμβασης Εργασίας για το έτος 1988. 

Ήδη μετά τις διαπραγματεύσεις που έγιναν, ο Μιχαήλ Σάλλας, 
διοικητής της Ε.Τ.Β.Α. και οι θεοχάρης Παπαμάργαρης και Φώ¬ 
τιος Δεληβοριάς, πρόεδρος και γενικός γραμματέας της Ομοσπον¬ 
δίας Τραπεζοϋπαλληλικών Οργανώσεων, νόμιμα 
εξουσιοδοτημένοι, σύμφωνα με τις κατατεθείσες στο Υπουργείο 
Εργασίας εξουσιοδοτήσεις εργοδοτών και ομοσπονδίας, συμφω¬ 
νούν και κάνουν δεκτά τα παρακάτω: » 

Οικονομικές παροχές 

1. Χορηγείται Α.Τ.Α. όπως διδόταν μέχρι σήμερα και σύμφωνα 
με τις αποφάσεις των Υπουργών Εθνικής Οικονομίας και Οικο¬ 
νομικών. 

2. Χορηγείται διορθωτικό ποσοστό 4,3%. 

3. Χορηγείται ένα (1) δεκαπενθήμερο με κατώτερο όριο 40.000 


δρχ., το οποίο θα καταβληθεί αμέσως μετά την υπογραφή της συλ¬ 
λογικής σύμβασης. 

4 . Τα κατώτερα οικογενειακά επιδόματα υπολογίζονται από 

1.1.1988 στο 24ο κλιμάκιο αντί του 12ου που υπολογίζονται σήμερα. 

5. Από 1.6.1988 χορηγείται ποσοστό 1,2% ως πρόσθετη αύξη¬ 
ση. Το ποσοστό αυτό υπολογίζεται στο σύνολο των αποδοχών και 
προσαυξάνεται με την εκάστοτε Α.Τ.Α.. 

6. Τα καταληκτικά κλιμάκια του ενιαίου μισθολογίου προσαυ¬ 
ξάνονται από 1.1.1989 κατά 1.000 δρχ. για κάθε χρόνο παραμο¬ 
νής στα κλιμάκια αυτά και μέχρι δύο (2) χρόνια. 

7. Συμφωνείται ότι θα ενισχύονται οι πολιτιστικές και αθλητι¬ 
κές εκδηλώσεις βάσει συγκεκριμένων προγραμμάτων, που θα υ¬ 
ποβάλλουν οι σύλλογοι. 

Η ενίσχυση θα χορηγείται μετά από σχετική συμφωνία των οι¬ 
κείων συλλόγων με τις διοικήσεις των τραπεζών. 
θεσμικά και άλλα αιτήματα 

8. Συμφωνείται ότι θα πραγματοποιείται ανά τρίμηνο σύσκεψη 
με τη συμμετοχή: 

• ενός εκπροσώπου της Τράπεζας της Ελλάδος, 

- ενός εκπροσώπου των εμπορικών τραπεζών, 

- ενός εκπροσώπου των επενδυτικών τραπεζών, 

- ενός εκπροσώπου της Αγροτικής Τράπεζας, 

- τριών εκπροσώπων της Ο.Τ.Ο.Ε., 

- ενός εκπροσώπου του Υπουργείου Εργασίας, 

υπό την Προεδρία του εξουσιοδοτημένου από τον Υπουργό Εθνι¬ 
κής Οικονομίας Υφυπουργού Εθνικής Οικονομίας ή του διοικητή 
της Τράπεζας της Ελλάδος, με αντικείμενο: 

α) τη μελέτη θεμάτων εκσυγχρονισμού των τραπεζών (νέες τε¬ 
χνολογίες) και 

β) την ενημέρωση για σχετικές ρυθμίσεις εν όψει των εξελίξε¬ 
ων από τη διεθνοποίηση της οικονομίας. 

Στους μετέχοντες παρέχεται δυνατότητά έγκαιρης ενημέρωσης 
σε θέματα ημερήσιας διάταξης που τους αφορούν. 

9. Για τα ζητήματα των εργασιακών σχέσεων συγκροτείται ε¬ 
νιαία ισομερής επιτροπή διοικήσεων - Ο.Τ.Ο.Ε. για εισήγηση γε¬ 
νικού πλαισίου αρχών και αντικειμενικών κριτηρίων βάσει των 
οποίων θα γίνει εξειδίκευση κατά τράπεζα με τη συμφωνία συλ¬ 
λόγων και διοικήσεων τραπεζών. Αντίστοιχη επιτροπή με τη συμ¬ 
μετοχή εκπροσώπου του Υπουργού Εργασίας θα μελετήσει μέχρι 

31.12.1988 θέματα που αφορούν φύλακες που πρσλήφθηκαν σύμ¬ 
φωνα με τις διατάξεις του ν. 1339/1984. 

10. Για την αναμόρφωση του ενιαίου μισθολογίου και μόνον αυ¬ 
τού, χωρίς άλλα θέματα αμοιβών, συγκροτείται ενιαία επιτροπή 
από εκπροσώπους των τραπεζών, της Ο.Τ.Ο.Ε., Υπουργών Εθνι¬ 
κής Οικονομίας και Εργασίας, που θα περατώσει το έργο της μέ¬ 
χρι 31.12.1988. 

11. Όσοι έχουν απολυθεί για σπουδαίο λόγο και έχει υποβλη¬ 
θεί μήνυση για τις πράξεις και ενέργειές τους, εφ' όσον εκδοθεί 
απαλλακτικό βούλευμα ή απαλλακτική απόφαση, επανέρχονται αυ¬ 
τοδίκαια στην τράπεζα, ανεξάρτητα αν κρίθηκε τελεσίδικα έγκυ¬ 
ρη η καταγγελία της συμβάσεως εργασίας τους. 

Η διοίκηση της τράπεζας δύναται να παραπέμπει τους απαλ- 
. λαγέντες υπαλλήλους στα αρμόδια πειθαρχικά συμβούλια για να 
κρίνουν αν θα πρέπει να επιβληθεί στον επανελθόντα υπάλληλο 
μία από τις προβλεπόμενες ποινές, αποκλεισμένης πάντως δεύ¬ 
τερης καταγγελίας συμβάσεως της εργασίας τους για τους πα- 
ράπάνω ίδιους λόγους, είτε για κλινισμό της σχέσης εργαζόμενου 
- εργοδότη από τη μακρόχρονη δικαστική διαμάχη. 

12. Η προβλεπόμενη από το άρθρο 9 του ν. 1483/1984 άδεια χο¬ 
ρηγείται για 6 μέρες μετ' αποδοχών από 1.1.1989. 

13. Εξακολουθούν να ισχύουν και δεν θίγονται με την παρού- 
’ σα .το ενιαίο μισθολόγιο και τα πάσης φύσεως επιδόματα και λοι¬ 
πές θεσμικές και μισθολογικές παροχές που καταβάλλονται στους 
τραπεζοϋπαλλήλους βάσει διατάξεων νόμων, ειδικών συλλογικών 
συμβάσεων εργασίας, διαιτητικών αποφάσεων, κανονισμών και ορ¬ 
γανισμών προσωπικού τραπεζών, εγκυκλίων, αποφάσεων πράξε¬ 
ων διοικήσεων και άλλων οργάνων τραπεζών ή βάσει εθίμου και 
πρακτικής. 

Επίσης δεν. θίγονται κάθε είδους ευνοϊκότερες ρυθμίσεις που 
έχουν γίνει στο προσωπικό των τραπεζών και ευνοϊκότερα εργασια¬ 
κοί όροι σε οποιοδήποτε θέμα του προσωπικού. 

Η παρούσα ισχύει από 1.1.1988, εκτός των περιπτώσεων που δια¬ 
φορετικά ορίζεται παραπάνω, για όλους τους εργαζόμενους στους 
αναφερόμενους στην παρούσα συλλογική σύμβαση εργοδότες. 

Αρθρο 22 

Έναρξη ισχύος 

Ο νόμος αυτός αρχίζει να ισχύει τρεις μήνες μετά από τη δημο¬ 
σίευσή του στην Εφημερίδα της Κυβερνήσεως εκτός αν ορίζεται 
διαφορετικά στις επί μέρους διατάξεις. 

ΟΙ ΣΥΜΒΑΛΛΟΜΕΝΟΙ ·- - 

ΓΙΑ ΤΗΝ Ο.Τ.Ο.Ε. ΓΙΑ ΤΙΣ ΤΡΑΠΕΖΕΣ 

Ο Πρόεδρος Ο Γεν. Γραμματέας 

θ. Παπαμάργαρης Φ. Δεληβοριάς Μ. Σάλλας» 

Παραγγέλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου του Κράτους. 

Αθήνα, 22 Μαρτίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ' . ΟΙΚΟΝΟΜΙΚΟΝ 

ΠΑΝΑΓΙΩΤΗΣ ΡΟΥΜΕΛΙΩΤΗΣ ΔΗΜΗΤΡΗΣ ΤΣΟΒΟΛΑΣ 

ΕΡΓΑΣΙΑΣ ΥΓΕΙΑΣ, ΠΡΟΝ. & ΚΟΙΝ. ΑΣΦ/ΣΕΩΝ 

* ΓΙΩΡΓΟΣ ΓΕΝΝΗΜΑΤΑΣ ΑΠΟΣΤΟΛΟΣ ΚΑΚΛΑΜΑΝΗΣ 

ΔΙΚΑΙΟΣΥΝΗΣ ΕΘΝΙΚ. ΠΑΙΔΕΙΑΣ 8. ΘΡΗΣ/ΤΟΝ 

ΓΙΑΝΝΗΣ ΣΚΟΥΛΑΡΙΚΗΣ ΓΙΩΡΓΟΣ Α. ΠΑΠΑΝΔΡΕΟΥ 

ΠΟΛΙΤΙΣΜΟΥ . ΔΗΜΟΣΙΑΣ ΤΑΞΗΣ 

Α.Μ.-(ΜΕΛ ) ΜΕΡΚΟΥΡΗ ΑΠ. Αθ. ΤΣΟΧΑΤΖΟΠΟΥΛΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΑΝΤΩΝΗΣ ΝΤΕΝΤΙΔΑΚΗΣ · 

θεωρήθηκε και τέθηκε η Μεγάλη Σφραγίδα του Κράτους. 

Αθήνα, 23 Μαρτίου 1989 

ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΓΙΑΝΝΗΣ ΣΚΟΥΛΑΡΙΚΗΣ 


( 2 ) 

Μετατροπή του Ιδρύματος «Ινστιτούτο Ερεύνης Νοσημάτων θώρα- 
,κος» σε Ν.Π.Δ.Δ. και υπαγωγή του στις διατάξεις του Ν. 1397/ 
83. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 4 του άρθρου 10 του Ν. 1579/85 
«Ρυθμίσεις για την εφαρμογή και ανάπτυξη του Εθνικού Συστήματος 
Υγείας και άλλες διατάξεις» (ΦΕΚ 217Α/85). 

2. Τις διατάξεις του Προεδρικού Διατάγματος της 15.4.88 εξαί¬ 
ρεση από την εποπτεία του Υπουργείου Οικονομικών του Ιδρύματος 
«Ινστιτούτο Ερεύνης Νοσημάτων θώρακος» και υπαγωγή του στην 
εηοπτεία του Υπουργείου Υγείας, Πρόνοιας και Κοινωνικών Ασφαλί¬ 
σεων (ΦΕΚ 266 ΒΥ88). 

3. Την από 15.9.1987 απόφαση του Διοικητικού Συμβουλίου του 
Ιδρύματος «Ινστιτούτο Ερεύνης Νοσημάτων,θώρακος». 

4. Την με αρ. 773/26.10.1988 γνωμοδότηση του Συμβουλίου της . 
Επικράτειας, με πρόταση του Υπουργού Υγείας, Πρόνοιας και Κοι¬ 
νωνικών Ασφαλίσεων, αποφασίζουμε: 

Αρθρο 1 

Νομική μορφή - Επωνυμία - Έδρα 

1. Το κοινωφελές Ίδρυμα με την επωνυμία «Ινστιτούτο Ερεύνης 
Νοσημάτων θώρακος» το οποίο έχει συσταθεί με την 2342/ 
6.12.1948 πράξη συμβολαιογράφου Αθηνών Ιωάννου Οικονόμου, η 


οποία έχει εγκριθεί με το από 23.2.1950 Β.Δ. (ΦΕΚ 54 Α/1950) και 
λειτουργεί ως νομικό πρόσωπο ιδιωτικού δικαίου μετατρέπεται σε 
νομικό πρόσωπο δημοσίου δικαίου και υπάγεταιδια του παρόντος 
στις διατάξεις του νόμου 1397/83 «Εθνικό Σύστημα Υγείας». 

2. Το νέο Ν.Π.Δ.Δ. φέρει την επωνυμία «Ινστιτούτο Ερεύνης Νο¬ 
σημάτων θώρακος Υγιεινής και Ασφάλειας της Εργασίας». 

3. Έδρα της κεντρικής Υπηρεσίας του νέου Ν.Π.Δ.Δ. είναι η πόλη 
των Αθηνών. Η έδρα των παραρτημάτων του Ν.Π.Δ.Δ. ορίζεται με τη 
συστατική πράξη αυτών. 

Αρθρο 2 

Σκοπός 

1. Σκοπός του κατά το άρθροΊ του παρόντος νέου Ν.Π.Δ.Δ: είναι: 
α) Η συστηματική έρευνα των νοσημάτων θώρακα στην Ελλάδα με 

κάθε πρόσφορη επιστημονική μέθοδο. 

β) Η μελέτη και έρευνα των επαγγελματικών νόσων και της κάθε 
είδους επίδρασης της εργασίας στην υγεία. 

γ) Η υλοποίηση προγραμμάτων πρόληψης των παθήσεων των 
πνευμόνων. 

δ) Η υλοποίηση προγραμμάτων προστασίας και προαγωγής της 
υγείας και ασφάλειας των εργαζομένων. 

ε) Η παροχή υπηρεσιών με καταβολή της αντίστοιχης δαπάνης σε 
επιχειρήσεις του ιδιωτικού και δημοσίου τομέα με στόχο την υγιεινή 
και ασφάλεια των εργαζομένων. , 

στ) Οποιοδήποτε άλλο θέμα μελέτης, έρευνας και εφαρμογής 
που του αναθέτουν τα Υπουργεία Υγείας, Πρόνοιας και Κοινωνικών 
Ασφαλίσεων και Εργασίας σχετικό με τους παραπάνω σκοπούς.. 

2. Για την υλοποίηση των σκοπών της.παρ, 1 του παρόντος, το 
Ν.Π.Δ.Δ. μπορεί να συνεργάζεται με πανεπιστήμια, Δημόσιες Υπη¬ 
ρεσίες ή άλλα Ιδρύματα ή Ινστιτούτα στη διενέργεια κοινών προ¬ 
γραμμάτων που σχετίζονται με το σκοπό του Ινστιτούτου. 

Αρθρο 3 

Αρμοδιότητες Διοικητικού Συμβουλίου * 

1. Τα μέλη του Δ.Σ. διορίζονται με απόφαση του Υπουργού Υγείας, 
Πρόνοιας και Κοινωνικών Ασφαλίσεων η.οποία δημοσιεύεται στην 
Εφημερίδα της Κυβερνήσεως και η οποία εκδίδεται σύμφωνα με τις 
διατάξεις της παρ. 5 του άρθρου 9 του Ν.. 1397/83. 

2. ΤοΔ.Σ. αποφασίζει για όλα τα θέματα διοίκησης και διαχείρισης 
του Ν.Π.Δ.Δ, εφόσον δεν υπάγονται στην αρμοδιότητα άλλων οργά¬ 
νων. Ειδικότερα: 

α) Διοικεί και διαχειρίζεται την κινητή και ακίνητη περιουσία του Ιν¬ 
στιτούτου. 

β) Μελετά, καταρτίζει και εισηγείταϊ μέτρα ή κανονισμούς: 
βΐ) Περί έκδοσης, αναμόρφωσης ή τροποποίησης του οργανι¬ 
σμού του Ινστιτούτου, ο οποίος εκδίδεται σύμφωνά με την παρ. 1 του 
άρθρου 10 του Ν. 1397/83. ' " 

β2) Περί είσπραξης και διαχείρισης των πόρων του Ινστιτούτου, 
καθώς και τοποθέτησης κεφαλαίων. 
β3) Περί προμήθειας υλικών και εξοπλισμού των' υπηρεσιών, 
γ) Ψηφίζει έγκαιρα, κάθε χρόνο το πρόγραμμα δράσής και τον 
προϋπολογισμό του Ινστιτούτου και τις αναγκαίες κατά την,εκτέλεση 
αυτού τροποποιήσεις και υποβάλλει τούτον στοΎπουργείο Υγείας, 
Πρόνοιας και Κοινωνικών Ασφαλίσεων προς έγκριση και στο Υπουρ¬ 
γείο Εργασίας για ενημέρωση. 

δ) Ψηφίζει κάθε χρόνο τον Απολογισμό δράσης και τον Οικονο¬ 
μικό Απολογισμό και Ισολογισμό του Ινστιτούτου και υποβάλλει τού¬ 
τους, σύμφωνα προς τις κείμενες διατάξεις, μετά της σχετικής εκ- 
θέσεως για την οικονομική κατάσταση και τα πεπραγμένα του Ινστι¬ 
τούτου στο Υπουργείο Υγείας, Πρόνοιας και Κοινωνικών Ασφαλί¬ 
σεων προς έγκριση και στο Υπουργείο Εργασίας. 

ε) Αποφασίζει περί ανεγέρσεως, επεκτάσεως, επισκευής, διαρ- 
ρυθμίσεως ή κατεδαφίσεως πόσης φύσεως οικοδομών του Ινστιτού¬ 
του περί αγοράς και πωλήσεώς κινητών, ακινήτων και χρεωγράφων, 
περί συνάψεως πάσης φύσεως δανείων με δικαίωμα υποθήκης ή 
ενεχύρου της περιουσίάς αυτού ή εκχωρήσεως των προσόδων αυ¬ 
τού, περί αποδοχής ή αποποιήσεως κληρονομιών, κληροδοσιών και 
δωρεών ως και περί συμβιβασμών αφέσεως χρεών,επιφυλασσομέ- 
νων των διατάξεων του Ν, 2039/39 περί Εθνικών Κληροδοτημάτων, 
καθώς και περί εκποιήσεως ή διαθέσεως περιουσιακών στοιχείων 
προερχομένων από δωρεές, κληρονομιές ή κληροδοσίες βάσει της 


ΠΡΟΕΔΡΙΚΑ ΔΙΑΤΑΓΜΑΤΑ 




ΟΠΙ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


κείμενης νομοθεσίας. 

Οι σχετικές προς τα θέματα αυτά αποφάσεις του Διοικητικού Συμ¬ 
βουλίου υπόκεινται στην έγκριση του Υπουργού Υγείας, Πρόνοιας 
και Κοινωνικών Ασφαλίσεων. 

στ) Συγκροτεί τακτικές και έκτακτες επιτροπές από μέλη του ή 
υπαλλήλους του Ινστιτούτου ή μετά από έγκριση του εποπτεύοντος 
Υπουργείου, αναθέτει σε ειδικούς επιστήμονες ή ιδρύματα εσωτερι¬ 
κού ή εξωτερικού εργασίες, εισηνήσεις, γνωματεύσεις που ανάγο¬ 
νται στην αρμοδιότητά του. 

ζ) Αναθέτει αρμοδιάτητές του στον Πρόεδρο, τον Αντιπρόεδρο 
και τα λοιπά μέλη του, καθώς και συγκεκριμένο έργο σε επιτροπές 
υπαλλήλων του Ινστιτούτου ή μετά από έγκριση του εποπτεύοντος 
Υπουργείου σε τρίτα πρόσωπα, καθορίζοντας ταυτόχρονα την 
έκταση και διάρκειά τους. 

η) Αποφασίζει νια τη σύναψη συμβάσεων παροχής υπηρεσιών 
προς υπηρεσίες του ιδιωτικού και δημοσίου τομέα, με σκοπό την 
προαγωγή και προστασία της υγείας και ασφάλειας των εργαζομέ¬ 
νων σ’ αυτές. 

θ) Διορίζει, εντάσσει, μετατάσσει, προάγει και απολύει σύμφωνα 
με τις κάθε φορά ισχύουσες σχετικές διατάξεις, το μόνιμο προσω¬ 
πικό, πλην του ιατρικού, των σχετικών αποφάσεων αυτού υποκειμέ¬ 
νων στην έγκριση του Υπουρνού Υγείας, Πρόνοιας και Κοινωνικών 
Ασφαλίσεων. Για το ιατρικό προσωπικό ισχύουν οι διατάξεις του Νό¬ 
μου 1397/83. 

ι) Προσλαμβάνει, βάσει της κάθε φορά ισχύουσας οικείας νομο¬ 
θεσίας, προσωρινώς προσωπικό είτε σε προσωρινή πλήρωση κενών 
Ορνανικών θέσεων και για χρονικό διάστημα μέχρι της ενεργείας 
των απαιτουμένων διατυπώσεων για την οριστική πλήρωση αυτών 
είτε σε αντικατάσταση προσωρινώς απουσιαζόντων τακτικών υπαλ¬ 
λήλων, εφόσον έκτης απουσίας του δυσχεραίνεται η ομαλή λειτουρ¬ 
γία του Ινστιτούτου. 

ια) Εγκρίνει τις ενεργούμενες μετακινήσεις του προσωπικού 
εντός των υπηρεσιών του Ινστιτούτου λόγω υπηρεσιακής ανά¬ 
γκης. 

ιβ) Καταλογίζει, μετά από προηγούμενη έρευνα και ανάκριση την 
αξία κάθε απολεσθέντος ή φθαρέντος είδους, που ανήκει στο Ινστι¬ 
τούτο σε βάρος του υπαιτίου, σύμφωνα με τις ισχύουσες κάθε φορά 
διατάξεις περί Ν.Π.Δ.Δ. 

Η είσπραξη του ποσού των καταλογισμών ενεργείται με κρατήσεις 
αυτού από τις αποδοχές του υπαιτίου εφόσον είναι υπάλληλος, του 
ποσοστού της μηνιαίας κρατήσεως καθοριζομένου με καταλογι- 
στική απόφαση του Διοικητικού Συμβουλίου, μη δυναμένου όμως να 
υπερβεί το 1 /6 των μηνιαίων αποδοχών αυτού. 

Σε περίπτωση αποχωρήσεως ή απολύσεως του υπαιτίου υπαλλή¬ 
λου προς της ολοσχερούς εξαντλήσεως της καταλογιστικής οφειλής 
του, το υπόλοιπο ποσό εισπράττεται σύμφωνα με τις διατάξεις «περί 
εισπράξεως Δημοσίων Εσόδων» για λογαριασμό του Ινστιτούτου. 

3. Ο Πρόεδρος του Δ.Σ. έχει όλα τα δικαιώματα και καθήκοντα 
που προκύπτουν από τις παρ. 7 και 8 του άρθρου 9 του Ν. 1397/83. 
Ο αντιπρόεδρος αναπληρώνει τον Πρόεδρο στα καθήκον-τά του όταν 
απουσιάζει ή κωλύεται. 

Άρθρο 4 

Περιουσία 

Η κινητή και ακίνητη περιουσία του μετατρεπόμενου ιδρύματος, 
περιέχοντάι και ανήκουν κατά πλήρη κυριότητα, νομή, και κατοχή 
στο νέο κατά το άρθρο 1 του παρόντος Ν.Π.Δ.Δ. το οποίο το υποκα- 
θιστά σε όλα τα δικαιώματα και τις υποχρεώσεις του. 

Άρθρο 5 

Μεταβατικές διατάξεις 

1. Η θητεία του Δ.Σ. του μετατρεπομένου Ιδρύματος παρατείνεται 
μέχρι τη συγκρότηση του νέου Διοικητικού Συμβουλίου του Ν.Π.Δ.Δ. 
και της παραδόσεως και παραλαβής της κινητής και ακίνητης πε¬ 
ριουσίας του Ιδρύματος, σύμφωνα με την παρ. 2 του άρθρου 5 του 
παρόντος Π.Δ. 

Μέχρι τότε εξακολουθούν να ισχύουν οι προ της μετατροπής του 
Ιδρύματος διατάξεις. 

2. Η καταγραφή και παράδοση της περιουσίας του μετατρεπομέ¬ 
νου Ιδρύματος θα γίνει από το απερχόμενο Δ.Σ. στο Διοικητικό Συμ¬ 
βούλιο, του νέου Ν.Π.Δ.Δ. του Ιδρύματος βάσει πρωτοκόλλου παρα¬ 
δόσεως και παραλαβής και με την παρουσία εντεταλμένων ανωτέ- 


ρωνυπαλλήλων του Υπουργείου Οικονομικών και Υγείας, Πρόνοιας 
και Κοινωνικών Ασφαλίσεων. 

Στον Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 14 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΟΝ. ΑΣΦΑΛΙΣΕΩΝ 

ΑΠ. ΚΑΚΛΑΜΑΝΗΣ 

ΑΠ ΟΦΑΣΕ ΙΣ 

(3) 

Πράξη Διοικητή Αριθ. 1497/20.3.1989 
(άρθρο 1 του Ν. 1266/82) 

Διάθεση ποσοστού των καταθέσεων του Ταχυδρομικού Ταμιευτη¬ 
ρίου για τη χρηματοδότηση των Οργανισμών Κοινωνικής Ασφάλι¬ 
σής- 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατά¬ 
ξεις». 

β) Την απόφ. ΥΠ 285/3/27.11.81, όπως ισχύει, και την παρ. 3 της 
ΠΔ.ΤΕ 1089/29.6.87. 

γ) Τις εκτιμήσεις ως προς τα μεγέθη του νομισματικοπιστωτικού 
προγράμματος του έτους 1989, αποφάσισε τα εξής: 

1. Το Ταχυδρομικό Ταμιευτήριο διαθέτει υποχρεωτικά για τη χρη¬ 
ματοδότηση Οργανισμών Κοινωνικής Ασφάλισης ποσοστό 3% του 
συνόλου των τηρουμένων σε αυτό ιδιωτικών καταθέσεων σε δραχ¬ 
μές καθώς και των καταθέσεων σε συνάλλαγμα που το προϊόν τους 
εκχωρείται υποχρεωτικά έναντι δραχμών στην Τράπεζα της Ελλά¬ 
δος. Η προσαρμογή της υποχρέωσης του Ταχυδρομικού Ταμιευτη¬ 
ρίου στο παραπάνω ποσοστό (3%) πραγματοποιείται σταδιακά ως 
εξής: 

α) Με αξία την 20.3.89 η υποχρέωση ανέρχεται σε ποσοστό 1% 
του υφισταμένου την 28.2.89 υπολοίπου των καταθέσεων που απο¬ 
τελούν τη βάση υπολογισμού. 

β) Με αξία την 15.4.89 η υποχρέωση ανέρχεται σε ποσοστό 2% 
του υφισταμένου την 31.3.89 υπλοίπου των καταθέσεων που αποτε¬ 
λούν τη βάση υπολογισμού. 

γ) Με αξία την 15.5.89 η υποχρέωση ανέρχεται σε ποσοστό 3% 
του υφισταμένου την 30.4.89 υπολοίπου των καταθέσεων που απο¬ 
τελούν τη βάση υπολογισμού. 

Οι μετέπειτα υπολογισμοί της υποχρέωσης πραγματοποιούνται με 
αξία την τελευταία ημέρα κάθε μήνα επί των υπολοίπων των καταθέ¬ 
σεων κατά την ημέρα αυτή. 

2. Το αδιάθετο εκάστοτε τμήμα της υποχρέωσης του Ταχυδρομι¬ 
κού Ταμιευτηρίου για χρηματοδότηση Οργανισμών Κοινωνικής 
Ασφάλισης κατατίθεται άτοκα σε ειδικό λογαριασμό που τηρείται 
στην Τράπεζα της Ελλάδος. 

Η πράξη αυτή να δημοσιευθεί στην Εφημερίδα της Κυβερνή- 
σεως. 

Αθήνα, 20 Μαρτίου 1989 

Ο Διοικητής 
ΔΗΜ. ΧΑΛΙ ΚΙ ΑΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΔΙΟΡ ΘΩΣΕΙΣ ΣΦΑΛΜ ΑΤΩΝ 

(4) 

.Στο Π.Δ/γμα 145/1989 «Οργανισμός Ταμείου Προνόίας Δημο¬ 
σίων Υπαλλήλων» που δημοσιεύθηκε στο ΦΕΚ 70/Α/7.3.89 γίνονται 
οι παρακάτω διορθώσεις: 

α) Στην παρ. 2 των εξουσιοδοτικών διατάξεων τίθεται το σωστό 
«1002081». 

8) Στην 3η σειρά του άρθρου 2 αντί του λανθασμένου «Γρφα- 
φείων» τίθεται το σωστό «Γραφείων». 

γ) Στην 3η σειρά της παρ. 2 του άρθρου 6 μετά τη λέξη κλάδου τί¬ 
θεται η ένδειξη «ΔΕ». 

δ) Στην 3η σειρά του άρθρου 7 διαγράφεται η λέξη «κατα-». 

(Από το Υπουργείο Υγείας, Πρόνοιας και 
Κοινωνικών Ασφαλίσεων) 

(5) 

Στο Π.Δ. 131/89 που δημοσιεύθηκε στο ΦΕΚ 64/τ.Α/3.3.89 στο 
άρθρο 1 παρ. 1 επιφέρεται η εξής διόρθωση: 

Αντί του λανθασμένου «1. ΑΜΕΡΙΚΗ» τίθεται το ορθό«1. Η.Π.Α.». 
α) Νέα Υόρκη. 

8) Σικάγο, 
γ) Σαν Φραντζίσκο. 
δ) Ντητρόιτ. 
ε) Βοστώνη. 
στ) Ουάσιγκτον. 
ζ) Χιούστον. 

και στο άρθρο 19 παρ. 5 τίθεται πριν από το Τμήμα Οικονομικού το 
παρακάτω εδάφιο: 

«Στο Τμήμα Διοικητικού προΐσταται υπάλληλος της Κατηγορίας 
ΠΕ του Κλάδου Διοικητικού - Οικονομικού ή της Κατηγορίας ΤΕ του 
Κλάδου Διοικητικού - Λογιστικού». 

(Από το Υπουργείο Πολιτισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





